Կոնստանտին Մակովսկի

**Կոնստանտին Եգորովիչ Մակովսկի** (, ), ռուս նկարիչ, ակադեմիզմի ներկայացուցիչ։

## Կենսագրություն
Ծնվել է Մոսկվայում, ռուսական արվեստի գործիչ՝ Եգոր Մակովսկու ընտանիքում։ Եգոր Մակովսկին եղել է մասնագիտությամբ հաշվապահ, զբաղվում էր նկարչությամբ, եղել է հավաքորդ և հասարակական գործիչ, մասնակցել է Մոսկվայի գեղանկարչության, քանդակագործության և ճարտարապետության ուսումնարանի հիմնադրմանը։
Նկարիչ Վլադիմիր Մակովսկու եղբայրն է։ Ընտանիքի ընկերների թվում էին Կարլ Բրյուլովը և Վասիլի Տրոպինինը։ Եգոր Իվանովիչի բոլոր երեխաները (բացառությամբ Մարիայի, որը դերասանուհի էր) դարձան անվանի նկարիչներ։ 
Ավելի ուշ Կոնստանտինը գրել է. 
«Այն ինչի ես հասել եմ, ես ինձ պարտավորված եմ զգում ոչ ակադեմիայի, ոչ դասախոսների առաջ, այլ միայն՝ հայրիկիս»։
1851 թվականին Կոնստանտինը ընդունվել է Մոսկվայի գեղանկարչության և քանդակագործության ուսումնարան, որտեղ նա դարձավ առաջին ուսանողը, հեշտությամբ ստանալով բոլոր հասանելի մրցանակները։ Նրա ուսուցիչներն են եղել Մ. Ի. Սկոտին, Ա. Ն. Մոկրիցկին, Ս. Կ. Զարյանկոն, Կարլ Բրյուլովի բոլոր աշակերտները։

260px|մինի|ձախից|Նկարչի երեխաների դիմանկարը  (1882)

1858 թվականին Մակովսկին ընդունվեց Սանկտ Պետերբուրգի արվեստի կայսերական ակադեմիա։ 1860 թվականից նա մասնակցել է Ակադեմիայի ցուցահանդեսներին այնպիսի նկարներով, ինչպիսիք են՝ «Կույրերի բուժումը» (1860) և «Գործակալ Դմիտրի Ինքնակոչի գործակալները սպանում են Բորիս Գոդունովի որդուն» (1862)։ 1863 թվականին Մակովսկին 13 ուսանողների հետ, որոնք ընտրվել էին ակադեմիայի ոսկե մեդալի մրցույթին մասնակցելու համար, հրաժարվեց նկարել Սկանդինավյան դիցաբանության թեմայով նկարը և թողեց ակադեմիան, չստանալով դիպլոմը։ 
250px|մինի|աջից|Մուհամեդի գորգերի տեղափոխումը  Մեքքայից Կահիրե, 1875: Հայաստանի ազգային պատկերասրահ
Մակովսկին միացավ նկարիչների խմբին, Իվան Կրամսկու գլխավորությամբ, ստեղծելով առօրյա կյանքի նկարներ (Ամուրի (1865) Ծովատառեխ վաճառողը (1867)։
1870 թվականին նա դարձավ «Շարժական գեղարվեստական ցուցահանդեսների ընկերության» հիմնադիրներից և շարունակեց աշխատել առօրյա կյանքին վերաբերող նկարների վրա։ Նա ցուցադրեց իր աշխատանքները ոչ միայն Ակադեմիայի ցուցահանդեսների ժամանակ, այլ նաև՝ շարժական գեղարվեստական ցուցահանդեսներին։
Նրա ոճում զգալի փոփոխություններ նկատվեցին 1870 թ. կեսերին՝ Եգիպտոս և Սերբիա ճանապարհորդելուց հետո։
1880 թվականին նա դարձավ դիմանկարների և պատմական նկարների նորաձև հեղինակ։ 1880 թվականին Փարիզի համաշխարհային ցուցահանդեսին նա արժանացավ ոսկե մեդալի «Իվան Ահեղի մահը», «Պարիսի դատը», «Սատանան և Թամարան» նկարների համար։
Մակովսկին դժբախտ պատահարի զոհ է դարձել (նրա անձնակազմին բախվել է տրամվայ) և վախճանվել է 1915 թվականին Պետրոգրադում։ Թաղված է Նիկոլսկու գերեզմանատանը (գերեզմանը չի պահպանվել)։

## Ընտանիք
* Արտաամուսնական կապից ունեցել է աղջիկ՝ Նատալյա Կոնստանտինովնա Մակովսկայա (Լեբեդեվա)- 1860-1939։
* Կինը՝ Ելենա Տիմոֆեևնա Բուրկովա (բեմական ազգանունը Չերկասովա), 1866, նոյեմբերի 11, Սանկտ Պետերբուրգի Կայսերական թատրոնների դրամատիկական թատերախմբի դերասանուհի։
* Տղան՝ Վլադիմիրը։ 1873 թվականի մարտին նկարիչն այրիացավ։
* Երկրորդ կինը՝ Յուլյա Պավլովնա Լետկովա (1859-23.11.1954)։
## Պատկերասրահ

Պատկեր:Makovsky False Dmitrys agents murdering Feodor Godunov and his mother 1862.jpg|Դմիտրի Ինքնակոչի գործակալները սպանում են Ֆյոդր Գոդունովին, 1862
Պատկեր:MakovskiyK PtMariiFedorIRK.jpg|Ալեքսանդր III-ի կնոջ՝ կայսրուհի Մարիա Ֆյոդորովնայի դիմանկարը
Պատկեր:Konstantin Makovsky - Children running from a thunderstorm - 1872.jpg|Կայծակից փախչող երեխաները, 1872
Պատկեր:Konstantin Makovsky. Portrait of Princess Volkonskaya.jpg|Մարիա Միխայլովնա Վոկոնսկայի դիմանկարը
Պատկեր:MakovskyK Boyaryshnya5216.jpg
Պատկեր:Makovsky Konstantin Egorovich - Group Portrait of M.S. Volkov S.N. Volkova and S.M. Volkov-Manzei.jpg|Վոլկովների ընտանեկան դիմանկարը
Պատկեր:К Е Маковский Боярский свадебный пир в xvii веке 1883.jpg|Բոյարսկի հարսանեկան խնջույք, 1883
Պատկեր:Appeal of Minin.jpg|Մինինը Նիժնի Նովգորոդի հրապարակում, կոչ անելով մարդկանց զոհաբերել, 1896
Պատկեր:Константин Маковский - Портрет Г.А. Бобринского.jpg|Կոմս Գ.Ա. Բոբրինսկու դիմանկարը, 1879 (Գվարդիայի թանգարան, Սանկտ Պետերբուրգ)
Պատկեր:Konstantin Makovsky Nikolay-Muravyov-Amursky 1863.jpg|Կոմս Նիկոլայ Նիկոալաևիչ Մուրավյով-Ամուրսկու դիմանկարը, Արևելյան Սիբիրի գեներալ-նահանգապետ, 1863 (Իրկուտսկի շրջանի արվեստի թանգարան)
Պատկեր:Golovka portret U Makovskoy.jpg|Ղեկավար, 1890
Պատկեր:Konstantin Makovsky Gadanie.jpg|Գուշակություն
Պատկեր:Konstantin Makovsky - The Bulgarian martyresses.jpg|Բուլղարացի նահատակները, 1877, Բելառուսի Հանրապետության Ազգային արվեստի թանգարան


## Ծանոթագրություններ

## Արտաքին հղումներ
* Взгляд твоих черных очей. Женские портреты Константина Маковского
* Маковский Константин Егорович. Биография и творчество художника на Artonline.ru 
* Маковский Константин Егорович: биография, статьи, 323 картины 
* Биография на сайте Hrono.ru
* Биография на сайте gelos.ru 
* Константин Маковский — коллекционер. Предметы декоративно-прикладного искусства из собрания художника

Կատեգորիա:Ռուս նկարիչներ
Կատեգորիա:Պերեդվիժնիկներ
Կատեգորիա:20-րդ դարի ռուս նկարիչներ
Կատեգորիա:Գեղարվեստի կայսերական ակադեմիայի ակադեմիկոսներ
Կատեգորիա:19-րդ դարի ռուս նկարիչներ
Կատեգորիա:Ռուս դիմանկարիչներ
Կատեգորիա:Ռուսական կայսրության նկարիչներ
Կատեգորիա:Ռուս արվեստագետներ